Diari Oficial de la Generalitat Valenciana


Sumari del DOGV 5034, del 23-06-2005 (2005/7063)

Informació pública del programa de desenrotllament d'actuació urbanística integrada sector Parc Empresarial Aldaia, a Aldaia i Quart de Poblet.
-----------------------------------------------------------------------------------------------------------------------------------------------

### Dades del document

Número de DOGV
:   5034

Data del DOGV
:   23-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7063


Organisme emissor
:   UTE Parque Empresarial Aldaia

Tipus de document
:   Anunci

Informació pública del programa de desenrotllament d'actuació urbanística integrada sector Parc Empresarial Aldaia, a Aldaia i Quart de Poblet. [2005/F7063]
  
(Art. 44 i s., Llei 6/1994, de la Generalitat Valenciana, de 15 de novembre, Reguladora de l'Activitat Urbanística.)
  
L'entitat UTE Parque Empresarial Aldaia, constituïda per les empreses Servicios y Contratas Prieto, SA, L3M Construcción, Urbanismo y Servicios, SA, i Astroc Mediterráneo, SA, als efectes del que disposa la Llei Reguladora d'Activitat Urbanística i en especial en els seus articles 46 i 48, posa en coneixement de tots els possibles interessats i sotmet a informació pública:
  
1r. Que amb data 10 de juny de 2005 s'ha presentat als ajuntaments d'Aldaia i de Quart de Poblet, programa per al desenrotllament d'actuació integrada que conté alternativa tècnica amb homologació, pla parcial, estudis d'impacte ambiental, paisatgístic i acústic, projecte d'urbanització i complementaris, així com memòria de programa d'actuació integrada, a fi de desenrotllar i executar les obres d'urbanització dels terrenys que es detallen i que comprén una única unitat d'execució, del pla parcial sector Parc Empresarial Aldaia sobre sòl no urbanitzable de les partides conegudes com Los Hornillos i Pessebret.
  
2n. L'àmbit d'actuació del programa inclou llista de titulars cadastrals presentat a la notaria on es protocol·litza el programa a fi de que es practiquen les pertinents notificacions. Hi figuren sense domicili conegut els titulars de les parcel·les cadastrals, polígon i a nom de:
  
3r. L'alternativa tècnica i documents que l'acompanyen s'han protocol·litzat a la notaria de Manuel González-Lliberós Casanova, al carrer de Miquel Grau, 1, baix, d'Aldaia (València).
  
4t. Un exemplar de la dita alternativa tècnica s'ha depositat amb data de 10 de juny de 2005 als ajuntaments d'Aldaia i Quart de Poblet (València).
  
5é. El present anunci es va a publicar en un diari d'informació general de la Comunitat Valenciana i en el Diari Oficial de la Generalitat Valenciana.
  
6é. Dins del termini de 20 dies a comptar des de la publicació en el Diari Oficial de la Generalitat Valenciana qualsevol persona podrà comparéixer a la notaria de Manuel González-Lliberós Casanova a Aldaia, horari de 10.00 a 13.00 hores i obtindre, a càrrec seu, còpia de l'acta que conté l'alternativa tècnica i documentació complementària o sol·licitar la seua exhibició.
  
Igualment es podrà consultar la dita documentació i l'expedient administratiu format a l'efecte als ajuntaments d'Aldaia i Quart de Poblet els dies hàbils de 09.00 a 14.00 hores.
  
7é. Dins del mencionat termini de 20 dies podran presentar-se als ajuntaments d'Aldaia i Quart de Poblet, al·legacions al programa i projectes presentats o alternatives tècniques que pretenguen competir amb l'exposada al públic, sense perjuí del dret a prorroga previst en la mencionada llei.
  
8é. Una vegada finalitzat el termini indicat en els cinc dies següents podran presentar-se en plica tancada als ajuntaments d'Aldaia i Quart de Poblet proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat el dit termini tindrà lloc l'obertura de pliques.
  
9é. El present anunci, que ha de tindre la consideració d'edicte, es publica igualment perquè servisca de notificació als afectats desconeguts, o aquells la direcció dels quals no constara o constara erròniament al Registre Cadastral, de conformitat i als efectes previstos en l'article 59.4 de la Llei 30/1992, del Règim Jurídic de les Administracions Públiques, i en especial als titulars de les referències cadastrals indicats en el punt 2n.